gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8566, del 10-06-2019 (2019/5854)

Sol·licitud d'ofertes per a arrendament d'un immoble per a albergar l'Oficina d'Assistència a les Víctimes del Delicte de Nules.
--------------------------------------------------------------------------------------------------------------------------------

### Dades del document

Número de DOGV
:   8566

Data del DOGV
:   10-06-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/5854


Data del document
:   04-06-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * contracte administratiu

Sol·licitud d'ofertes per a arrendament d'un immoble per a albergar l'Oficina d'Assistència a les Víctimes del Delicte de Nules. [2019/5854]  
La Conselleria de Justícia, Administració Pública, Reformes Democràtiques i Llibertats Públiques està interessada a llogar, de conformitat amb el que disposa la Llei 14/2003, de 10 d'abril, de Patrimoni de la Generalitat Valenciana, un immoble per a albergar l'Oficina d'Assistència a les Víctimes del Delicte (OAVD) de Nules.   
  
  
1. Requisits de l'immoble  
Situació: El local ha d'estar a Nules, el més pròxim possible a la seu judicial situada en el carrer Francisco Santacruz núm. 15, i en qualsevol cas, a una distància màxima de 150 m.  
Ubicació: El local haurà d'estar ubicat preferentment en una planta baixa.  
Superfície en m²: La superfície necessària serà aproximadament de 120 m².  
Accessibilitat: Haurà de comptar amb vies que permeten fàcilment l'accés de persones amb discapacitat i/o mobilitat reduïda.  
Serveis urbanístics: Recomanable que dispose de subministrament elèctric i d'aigua per a iniciar les obres.  
Estat de conservació: Recomanable que dispose de sòl, teulada i parets lluïdes.  
Oferta econòmica: A l'efecte de valorar les propostes presentades, s'adjuntarà oferta econòmica  
Període de carència: En la valoració de les ofertes es tindrà en compte el període de carència oferit pels titulars dels locals. Aquest període s'establirà en funció de la duració de les obres d'adequació dels espais, si escau, i del període entre la formalització del contracte i la posada en funcionament de l'OAVD.  
  
2. Informació i contacte  
Dependència: Secretaria General Administrativa. Servei de Personal i Gestió Administrativa.  
Adreça: Carrer de la Democràcia, núm. 77. Ciutat Administrativa 9 d'Octubre. Torre 4. València  
Telèfon: 040871334 / 832121863  
Correu electrònic: spyga\_xrndttdr@iwq.wj  
  
3. Termini per a realitzar propostes:  
20 dies naturals a comptar des de l'endemà de la publicació d'aquest anunci.  
  
València, 4 de juny de 2019.- La sotssecretària: Bárbara López Ramón.
Diari Oficial de la Generalitat Valenciana


Sumari del DOGV 8491, del 21-02-2019 (2019/1694)

Informació pública de la tramitació de la modificació puntual número 16 de les normes subsidiàries de planejament municipal i de la suspensió de l'atorgament de llicències de parcel·lació de terrenys, edificació i demolició.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8491

Data del DOGV
:   21-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/1694


Data del document
:   19-02-2019

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * pla d'urbanisme
    * administració local

Informació pública de la tramitació de la modificació puntual número 16 de les normes subsidiàries de planejament municipal i de la suspensió de l'atorgament de llicències de parcel·lació de terrenys, edificació i demolició. [2019/1694]  
El ple municipal, vist l'informe tècnic municipal, per acord adoptat en sessió ordinària de data divuit de febrer de dos mil dinou, va acordar efectuar declaració expressa de la suspensió en l'atorgament de llicències de parcel·lació de terrenys, edificació i demolició per a l'àrea compresa en la referència cadastral núm. 0589597WZ7944O0012IM, localitzada al Cadastre com a Av. Rei Juan Carlos I, núm. 18 de Xaló, amb una durada màxima d'un any, així com prosseguir la tramitació de la modificació puntual núm. 16 de les Normes Subsidiàries de Planejament Municipal de Xaló de conformitat amb el que es disposa en LOTUP i atenent a l'informe del Servei Territorial d'Urbanisme de data 8 de febrer de 2019, de modificació puntual per canvi de qualificació de la parcel·la resultant núm. 3 de la UE-3 (residencial) a equipament educatiu-cultural (dotacional públic), parcel·la la referència cadastral de la qual és la núm. 0840270TD6014P4877ZI, localitzada al Cadastre com a Av. Rei Juan Carlos I, núm. 18 i disposa d'una superfície d'1.067,03 m² segons projecte de reparcel·lació.  
  
  
Xaló,19 de febrer de 2019.- L'alcalde: Joan Miquel Garces Font.
Diari Oficial de la Generalitat Valenciana


Sumari del DOGV 8575, del 20-06-2019 (2019/5146)

Notificació de la sentència dictada en el procediment ordinari número 521/2018.
-------------------------------------------------------------------------------

### Dades del document

Número de DOGV
:   8575

Data del DOGV
:   20-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5146


Organisme emissor
:   Jutjat de Primera Instància Número 4 de Torrent

Tipus de document
:   Edicte

Notificació de la sentència dictada en el procediment ordinari número 521/2018. [2019/5146]  
De: CaixaBank, SA.  
Procuradora: Silvia López Monzó.  
Contra: Abraham Bustamante Fernández i Antonia Giménez Muñoz.  
  
Procuradora: María de los Llanos Plaza Orozco.  
M.ª José Latorre Arfella, lletrada de l'Administració de justícia del Jutjat de Primera Instància número 4 de Torrent, mitjançant aquest edicte faig saber que en aquest procediment ordinari número 521/2018 seguit a instàncies de CaixaBank, SA, contra Abraham Bustamante Fernández i Antonia Giménez Muñoz, s'ha dictat sentència, el tenor literal de la qual és el següent:  
  
«Estime la demanda interposada per la procuradora Silvia López Monzó, en nom i representació de CaixaBank, SA, contra Abraham Bustamante Fernández i Antonia Giménez Muñoz, i en conseqüència, declare vençut anticipadament, amb pèrdua del benefici del termini, el contracte de compte de crèdit amb garantia hipotecària subscrit per les parts mitjançant escriptura atorgada el 2 d'agost de 2007 i condemne solidàriament Abraham Bustamante Fernández i Antonia Giménez Muñoz al fet que abonen a l'actora la quantitat de cinquanta-tres mil cent sis euros amb vint-i-set cèntims (53.106,27 ?), amb l'interés remuneratori pactat des del 8 de març de 2018 i els interessos de l'article 579 de la Llei d'enjudiciament civil des de la data d'aquesta resolució i, en cas d'impagament, pertoca la realització del dret d'hipoteca que garanteix el préstec, i es durà a terme la venda en pública subhasta pels tràmits previstos en els articles 681 i següents de la Llei d'enjudiciament civil. Tot això amb imposició a costes als demandats.»  
  
Notifiqueu aquesta sentència a les parts i feu-los saber que no és ferma i en contra es pot interposar recurs d'apel·lació, en el termini de 20 dies comptats a partir de la notificació d'aquest edicte.  
  
Atés que el demandat Abraham Bustamante Fernández, es troba en parador ignorat, s'expedeix aquest edicte perquè li servisca de notificació de forma deguda.  
  
Torrent, 15 de maig de 2019.- La lletrada de l'Administració de justícia: M.ª José Latorre Arfella.
Diari Oficial de la Generalitat Valenciana


Sumari del DOGV 8493, del 25-02-2019 (2019/1620)

RESOLUCIÓ de 8 de febrer de 2019, del tribunal del concurs oposició de facultatiu o facultativa especialistes en hematologia i hemoteràpia d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició, torn de promoció interna, convocat per mitjà de Resolució de 18 de maig de 2017, del director general de Recursos Humans i Econòmics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8493

Data del DOGV
:   25-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1620


Data del document
:   08-02-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 8 de febrer de 2019, del tribunal del concurs oposició de facultatiu o facultativa especialistes en hematologia i hemoteràpia d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició, torn de promoció interna, convocat per mitjà de Resolució de 18 de maig de 2017, del director general de Recursos Humans i Econòmics. [2019/1620]  
  
  
De conformitat amb la base sisena de la Resolució de 18 de maig de 2017, del director general de Recursos Humans i Econòmics, per la qual es convoca el concurs oposició de personal facultatiu o facultativa especialistes en hematologia i hemoteràpia d'institucions sanitàries dependents de la Conselleria de Sanitat Universal i Salut Pública (DOGV 8046, 23.05.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase, i, segons l'ordre final aconseguit, es fa pública la resolució definitiva del concurs oposició pel torn de promoció interna.  
  
Contra la present resolució podrà interposar-se els recursos previstos en la base huitena de la convocatòria.  
  
València, 8 de febrer de 2019.- La presidenta del tribunal: Maria Guinot Martínez. La secretària del tribunal: Amparo Soriano Muñoz.
Diari Oficial de la Generalitat Valenciana


Sumari del DOGV 8531, del 17-04-2019 (2019/3913)

Extracte de la Resolució de 9 d'abril de 2019, de la Direcció General d'Esport, per la qual es convoquen premis per la classificació i preparació en Jocs Olímpics i Paralímpics, i en Campionats del Món i d'Europa per a l'any 2019.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8531

Data del DOGV
:   17-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3913


Data del document
:   09-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 9 d'abril de 2019, de la Direcció General d'Esport, per la qual es convoquen premis per la classificació i preparació en Jocs Olímpics i Paralímpics, i en Campionats del Món i d'Europa per a l'any 2019. [2019/3913]  
BDNS (identif.): 450170.  
De conformitat amb el que preveuen els articles 17.3.b i 20.8.a de la Llei 38/2003, 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhafp.gob.es/bdnstrans/index.  
  
Primer. Persones beneficiàries  
Esportistes que acrediten els requisits establits en les bases reguladores i que puguen obtindre la condició de beneficiàries per no concórrer cap de les circumstàncies que ho impedeixen, les quals es detallen en l'article 13 de la Llei 38/2003, de 17 de novembre, general de subvencions.  
  
Segon. Objecte  
Convocar premis a esportistes de la Comunitat Valenciana d'esport no professional com a ajuda en la seua classificació i preparació en campionats del món i d'Europa, previs als Jocs Olímpics i Paralímpics. Aquesta preparació inclou la participació en competicions classificatòries oficials prèvies.  
  
Tercer. Bases reguladores  
Ordre 58/2016, de 23 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de premis a l'esport olímpic i paralímpic (DOGV 7882, 27.09.2016).  
  
Quart. Quantia  
El pressupost destinat a finançar la present convocatòria ascendirà a 400.000 euros com a màxim.  
  
Cinqué. Termini de presentació de sol·licituds  
El termini per a la presentació de sol·licituds serà de 15 dies hàbils, a comptar des de l'endemà de la publicació en el Diari Oficial de la Generalitat Valenciana de la corresponent convocatòria.  
  
València, 9 d'abril de 2019.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 8595, del 19-07-2019 (2019/7365)

ACORD de 12 de juliol de 2019, del Consell, d'autorització de l'expedient de rescabalament 60/2019 per obligacions contretes entre 2014 i 2019.
-----------------------------------------------------------------------------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7365


Data del document
:   12-07-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 12 de juliol de 2019, del Consell, d'autorització de l'expedient de rescabalament 60/2019 per obligacions contretes entre 2014 i 2019. [2019/7365]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta i consellera d'Igualtat i Polítiques Inclusives, prèvia deliberació del Consell, en la reunió de 12 de juliol de 2019,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 60/2019 per les obligacions contretes com a conseqüència del subministrament d'energia elèctrica en la cafeteria de l'Hospedería de la Casa del Mar entre 2014 i 2019 per import de 21.167,72 - (IVA inclòs).  
  
  
Segon  
Autoritzar la imputació al pressupost corrent de 2019 de les obligacions econòmiques contretes entre 2014 i 2018, per import de 20.225,59 ?.  
  
València, 12 de juliol de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8479, del 05-02-2019 (2019/662)

Notificació de la sentència dictada en el judici verbal número 1604/2016.
-------------------------------------------------------------------------

### Dades del document

Número de DOGV
:   8479

Data del DOGV
:   05-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/662


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 1604/2016. [2019/662]  
En el judici verbal número 1604/2016, seguit a instàncies de Segurs Bilbao, SA, contra María José Primo Ortiz i Álvaro Carmona Primo, s'ha dictat la sentència que té l'encapçalament i la dispositiva que literalment diuen així:  
  
«Sentencia número 123/2016  
València, 14 de maig de 2018  
Dispositiva  
Estime la demanda deduïda per la mercantil Segurs Bilbao, SA, representada per la procuradora Belén Alcón Espinosa, contra María José Primo Ortiz i Álvaro Carmona Primo, declarats en rebel·lia, i condemne els demandats al pagament, a l'actora, de la quantitat de mil set-cents dèsset euros amb dèsset cèntims (1.717,17 euros), més els interessos legals des de la data de la interpel·lació judicial (20.10.2016). S'imposen als demandats les costes del procediment amb les limitacions de l'article 32.5 de la Llei d'enjudiciament civil 2000.  
  
Contra aquesta sentència no es pot interposar cap recurs (art. 455.1 GVJ 8129, en la redacció donada per la Llei 37/2011, de 14 d'octubre, de 2016, d'agilització processal).  
Aquesta és la meua sentència, que pronuncie, mane i firme.»  
  
I atés que la persona demandada, María José Primo Ortiz, es troba en parador desconegut, s'expedeix aquest edicte a fi que siga inserit en el seu diari i li servisca de notificació en forma.  
  
València, 13 de desembre de 2018.- El lletrat de l'Administració de justícia: Alberto Martínez de Santos.
Diari Oficial de la Generalitat Valenciana


Sumari del DOGV 8564, del 06-06-2019 (2019/5671)

Sol·licitud d'ofertes per a l'arrendament d'un immoble per a albergar el Jutjat de Primera Instància número 14 d'Alacant.
-------------------------------------------------------------------------------------------------------------------------

### Dades del document

Número de DOGV
:   8564

Data del DOGV
:   06-06-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/5671


Data del document
:   29-05-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * contracte administratiu

Sol·licitud d'ofertes per a l'arrendament d'un immoble per a albergar el Jutjat de Primera Instància número 14 d'Alacant. [2019/5671]  
La Conselleria de Justícia, Administració Pública, Reformes Democràtiques i Llibertats Públiques està interessada a llogar, de conformitat amb el que disposa la Llei 14/2003, de 10 d'abril, de Patrimoni de la Generalitat Valenciana, un immoble per a albergar el Jutjat de Primera Instància número 14 d'Alacant.  
  
1. Requisits de l'immoble  
Situació El local haurà d'estar a Alacant, a una distància màxima de 100 metres de la seu judicial en av. Aguilera, 53  
Superfície en m² La superfície aproximada de 250 m²  
Accessos Accés adaptat o fàcilment adaptable.  
Característiques i  
Serveis urbanístics - Espai diàfan, que permeta l'habilitació del local a les nostres necessitats  
- Sòls, parets i sostres totalment condicionats  
- Lavabos, si pot ser, adaptats i diferenciats per a públic i treballadors  
- Preinstal·lació i/o conducció de clima, fins i tot de seguretat i intrusió  
- Subministrament d'aigua i llum  
- Altura lliure de la planta (a sostre fals) major o igual a 2,50 metres  
  
  
2. Informació i contacte  
Dependència Secretaria General Administrativa. Servei de Personal i Gestió Administrativa  
Adreça Carrer de la Democràcia, núm. 77. Ciutat administrativa 9 d'Octubre. Torre 4  
Telèfon 657869438 / 918477008  
Correu electrònic spyga\_otgybbrh@iqs.dr  
  
  
3. Termini per a realitzar propostes  
10 dies naturals a comptar des de l'endemà de la publicació d'aquest anunci.  
  
València, 29 de maig de 2019.- La sotssecretària: Bárbara López Ramón.
Diari Oficial de la Generalitat Valenciana


Sumari del DOGV 8504, del 12-03-2019 (2019/1727)

Notificació de la sentència dictada en el judici verbal número 467/2017.
------------------------------------------------------------------------

### Dades del document

Número de DOGV
:   8504

Data del DOGV
:   12-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1727


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici verbal número 467/2017. [2019/1727]  
De: José Aniceto Pérez i Juana Valderrama Gómez.  
Procuradora: María Luisa Broch Cándido.  
Contra: Claudia Duran Tortosa, Jesús Sánchez Yuste i Manuel Frías Albiol.  
  
En aquest procediment verbal seguit a instàncies de José Aniceto Pérez i Juana Valderrama Gómez contra Claudia Duran Tortosa, Jesús Sánchez Yuste i Manuel Frías Albiol s'ha dictat sentència, el tenor de la qual és el següent:  
  
«Sentència número 225/2018  
 Castelló de la Plana, 11 de desembre de 2018  
José Aniceto Orea Martínez, magistrat jutge del Jutjat de Primera Instància número 1 de Castelló de la Plana, he vist aquestes actuacions de judici verbal sobre reclamació de quantitat seguides davant d'aquest jutjat sota el número 467 de l'any 2017 a instàncies de José Aniceto Pérez i Juana Valderrama Gómez, representats per la procuradora M.ª Luisa Broch Cándido i assistits per la lletrada Eva Barruguer Gascó contra Claudia Durán Tortosa, Jesús Sánchez Yuste i Manuel Frías Albiol.  
  
Dispositiva  
Estime la demanda interposada per José Aniceto Pérez i Juan Valderrama Gómez contra Claudia Durán Tortosa, Jesús Sánchez Yuste i Manuel Frías Albiol i condemne els demandats al fet que solidàriament paguen als demandants mil tres-cents noranta-tres euros amb tres cèntims d'euro (1.39791 ?) més interés legal des de la interposició de la demanda i costes processals.  
Notifiqueu aquesta sentència a les parts i feu-los saber que en virtut de la modificació operada per la Llei 37/2011, de 10 d'octubre, de mesures d'agilitació processal, que modifica l'article 455.1 de la Llei d'enjudiciament civil, contra aquesta resolució no es pot interposar cap recurs.»  
  
Atés que el demandat, Jesús Sánchez Yuste, es troba en parador ignorat, s'expedeix aquest edicte perquè li servisca de notificació de forma deguda.  
  
Castelló de la Plana, 11 de desembre de 2018.- La lletrada de l'Administració de justícia: María Teresa Gavalda Montoliu.
Diari Oficial de la Generalitat Valenciana


Sumari del DOGV 8696, del 12-12-2019 (2019/11589)

DECRET 19/2019, de 4 de desembre, del president de la Generalitat, pel qual es nomena una membre del Consell Valencià de Cultura.
---------------------------------------------------------------------------------------------------------------------------------

### Dades del document

Número de DOGV
:   8696

Data del DOGV
:   12-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/11419


Data del document
:   04-12-2019

Organisme emissor
:   Presidència de la Generalitat

Tipus de document
:   Decret

Descriptors 

:   * Consell Valencià de Cultura

DECRET 19/2019, de 4 de desembre, del president de la Generalitat, pel qual es nomena una membre del Consell Valencià de Cultura. [2019/11918]  
El Ple de les Corts, en la sessió del 28 de novembre de 2019, en compliment del que estableixen els articles 7 i 8 de la Llei 12/1985, de 30 d'octubre, de la Generalitat, del Consell Valencià de Cultura, i l'article 178 del Reglament de les Corts, ha resolt elegir Rosana Pastor Muñoz com a membre del Consell Valencià de Cultura, per a cobrir la vacant existent en la mencionada institució.  
Per això, i d'acord amb el que preveuen els articles 7 i 12 de l'esmentada llei,  
  
  
DECRETE  
  
Article únic  
Nomenar Rosana Pastor Muñoz membre del Consell Valencià de Cultura.  
  
  
Disposició final  
  
Única  
Aquest decret es publicarà en el Diari Oficial de la Generalitat Valenciana.  
  
València, 4 de desembre de 2019  
  
El president de la Generalitat,  
XIMO PUIG I FERRER